Diari Oficial de la Generalitat Valenciana


Sumari del DOGV 6781, del 24-05-2012 (2012/4985)

RESOLUCIÓ de 10 de maig de 2012, del conseller de Presidència, per la qual es rehabilita l'escut històric d'ús immemorial del municipi de Castellfort (Castelló).
-----------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4985


Data del document
:   10-05-2012

Organisme emissor
:   Conselleria de Presidència

Tipus de document
:   Resolució

Descriptors 

:   * administració local

RESOLUCIÓ de 10 de maig de 2012, del conseller de Presidència, per la qual es rehabilita l'escut històric d'ús immemorial del municipi de Castellfort (Castelló). [2012/4985]  
El municipi de Castellfort, per acord plenari de data 7 de desembre de 2010, va aprovar, per majoria absoluta, rehabilitar el seu escut històric d'ús immemorial perquè el represente i simbolitze, amb la descripció detallada d'este. Per això, d'acord amb les facultats que li conferixen les disposicions legals vigents, va elevar, per a la seua rehabilitació, la corresponent proposta.  
El Consell Tècnic d'Heràldica i Vexil·lologia Local, en data 24 de febrer de 2012, ha emés dictamen favorable per a la rehabilitació de l'escut històric d'ús immemorial del municipi de Castellfort, en la seua versió castellana i valenciana.  
El procediment s'ha tramitat d'acord amb les normes establides en el Decret 157/2000, de 17 d'octubre, del Govern Valencià, pel qual es regula la rehabilitació d'escuts i banderes municipals històrics d'ús immemorial.  
Per estos motius, i fent ús de les atribucions conferides per la legislació vigent, resolc:  
Rehabilitar l'escut històric d'ús immemorial de l'Ajuntament de Castellfort (Castelló), que queda organitzat de la manera següent:  
Cairó. Truncat.  
Al primer quarter, d'or, quatre pals de gules.   
Al segon quarter, de gules, dues torres d'argent, flanquejant una porta amb torre central més alta.  
Al timbre, corona reial oberta.  
Contra esta resolució, que posa fi a la via administrativa, de conformitat amb allò que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb allò que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes, a comptar des de l'endemà de la notificació o publicació, si és el cas, en el Diari Oficial de la Comunitat Valenciana, de conformitat amb allò que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no es pot interposar recurs en via administrativa, sense perjuí d'allò que disposa l'article 44 de la Llei 29/1998, de 13 de juliol, i s'ha de requerir prèviament perquè s'anul·le o revoque este acte, en el termini de dos mesos, comptats des de l'endemà de la notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, ja que no és substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
  
València, 10 de maig de 2012.- El conseller de Presidència: José Císcar Bolufer.